ROMÂNIA

JUDEŢUL ARAD

COMUNA ARCHIȘ

CONSILIUL LOCAL

 PROCES VERBAL

 Încheiat astăzi 07.08.2019, ora 900, în sala de ședință a Consiliului Local al Comunei Archiș, cu ocazia ţinerii Ședinţei Ordinare de Consiliu Local convocată prin Dispoziţia nr.114 /01.08.2019 a primaruluiinterimar d-l Horhat Pavel - Nelu. La şedinţă participă 10 consilieri locali din 10 consilieri în funcţie, totalul consilierilor Consiliului local Archiş fiind de 11.

 La începutul ședinței d-l Horhat Pavel - Nelu, primarul interimar al comunei, urmare a unei adrese primite de la R.P.L. Ocol Silvic Dumbrava R..A. şi a desfăşurării procedurii de atribuire a Contractului de execuţie lucrări în cadrul proiectului,,Înfiinţare şi dotare Grădiniţă P + 1 în localitatea Groşeni, comuna Archiş, judeţul Arad ” propune suplimentarea Ordinii de zi cu următoarele proiecte de hotărâre: Proiect de hotărâre privind. aprobarea preţului de pornire la licitaţia de vânzare masă lemnoasă organizată de Ocolul Silvic Dumbrava R.A. din Lot 65 din Partida 377 / SR, specia Fag peste 24 cm, , cu volum net 14,18 mc, volum coajă 0,91 mc, volum brut 15,09 mc, la preţul de 265 lei/mc (volum net), preţ coajă 12 lei/mc şi Proiect de hotărâre privind însuşirea şi aprobarea Raportului referitor la desfăşurarea procedurii de atribuire a Contractului de execuţie lucrări nr.40/2019 în cadrul Proiectului ,,Înfiinţare şi dotare Grădiniţă P + 1 în localitatea Groşeni, comuna Archiş, judeţul Arad ” .

 Majoritatea d-lor consilieri sunt de acord cu suplimentarea Ordinii de zi cu proiectele de hotărâre sus-menţionate.

 D-l Faur Pavel, preşedintele de şedinţă, prezintă Ordinea de zi suplimentată în următoarea ordine .

1. Proiect de hotărâre privind rectificarea bugetului de venituri şi cheltuieli a Consiliului Local al comunei Archiş pe anul 2019 .
2. Proiect de hotărâre privind aprobarea preţului de pornire la licitaţia de vânzare masă lemnoasă organizată de Ocolul Silvic Dumbrava R.A. din Lot 65 din Partida 377 / SR, specia Fag peste 24 cm, cu volum net 14,18 mc, volum coajă 0,91 mc, volum brut 15,09 mc, la preţul de 265 lei/mc (volum net), preţ coajă 12 lei/mc .
3. Proiect de hotărâre privind însuşirea şi aprobarea Raportului referitor la desfăşurarea procedurii de atribuire a Contractului de execuţie lucrări nr.40/2019 în cadrul Proiectului ,,Înfiinţare şi dotare Grădiniţă P + 1 în localitatea Groşeni, comuna Archiş, judeţul Arad ” .
4. Diverse .

 Preşedintele de şedinţă, d-l Faur Pavel supune la vot Ordinea de zi suplimentată prezentată , 8 consilieri locali sunt ,,pentru”, d-nii consilieri Alb Dănuţ şi Bătrîn Nicolae ..se abţin”, este adoptată HCL nr.55/ 07. 08.2019.

 Se supune, apoi, la vot Procesul-verbal încheiat în ședința ordinară din data de 29.07.2019 , proces-verbal care a fost pus la dispoziția consilierilor locali împreună cu invitaţia şi proiectele de hotărâre supuse spre dezbatere pe Ordinea de zi, cei 10 consilieri locali prezenţi sunt ,,pentru”, este adoptată HCL nr.56/07. 08.2019.

 Se trece la primul punct de pe Ordinea de zi: Proiect de hotărâre privind rectificarea bugetului de venituri şi cheltuieli a Consiliului Local al comunei Archiş pe anul 2019 .

 D-na Bene Mioara , inspector în cadrul Compartimentului Contabilitate, prezintă acest proiect de hotărâre specificând că bugetul iniţial rămâne acelaşi, dar trebuia redactată hotărârea de consiliu prevăzând în articole distincte că la partea de venituri se va face virarea din secţiunea de funcţionare a bugetului local pentru secţiunea de dezvoltare suma de 18.000 lei, astfel: 37.02.03 ,,Vărsăminte din secţiunea de funcţionare pentru finanţarea secţiunii de dezvoltare a bugetului local ( cu semnul - ) ” - 18.000 lei şi37.02.04 ,,Vărsăminte din secţiunea de funcţionare” 18.000 lei, iar la partea de cheltuieli : la secţiunea de funcţionare se diminuează la capitolul 70.02.06.20.02 ,,Iluminat reparaţii curente” – 18.000 lei şi la secţiunea de dezvoltare se majorează la capitolul 51.02.03.71.01.03 ,,Administraţie- Mobilier, aparatură, birotică şi alte active corporale cu 18.000 lei

.

 De asemenea, d-na contabil afirmă că trebuia specificat într-un articol distinct şi faptul că se va face utilizarea din excedentul anului 2018 a sumei de 614.000 lei pentru realizarea obiectivului de investiţii ,,Înfiinţare şi dotare grădiniţă P + 1 în localitatea Groşeni, comuna Archiş, judeţul Arad .

 D-l consilier Bătrîn Nicolae spune că ştia că suma pentru grădiniţă a fost de 524.000 lei.

 D-na Bene Mioara completează că la cei 524.000 lei s-au mai adăugat 90.000 care vor fi utilizaţi pentru cheltuieli neeligibile , aceştia fiind chiar insuficienţi .

 D-l consilier Bătrîn Nicolae întreabă dacă s-au primit ceva bani de la R.P.L. Ocol Silvic Dumbrava

 D-na Bene Mioara răspunde că s-au primit săptămâna aceasta suma de 63.320 de lei, mai având de primit, din spusele elor de la R.P.L. Dumbrava suma de 340.000 de lei .

 D-l Faur Pavel , preşedintele de şedinţă, supune la vot primul punct de pe Ordinea de zi: Proiect de hotărâre privind rectificarea bugetului de venituri şi cheltuieli a Consiliului Local al comunei Archiş pe anul 2019, cei 10 consilieri locali prezenţi sunt ,,pentru”, este adoptată HCL nr.57/07. 08.2019.

 În continuare se trece la punctul doi de pe Ordinea de zi:Proiect de hotărâre privind aprobarea preţului de pornire la licitaţia de vânzare masă lemnoasă organizată de Ocolul Silvic Dumbrava R.A. din Lot 65 din Partida 377 / SR, specia Fag peste 24 cm, cu volum net 14,18 mc, volum coajă 0,91 mc, volum brut 15,09 mc, la preţul de 265 lei/mc (volum net), preţ coajă 12 lei/mc .

 D-l consilier Alb Dănuţ precizează că la sfârşitul lunii august va avea loc licitaţia pentru masa lemnoasă din Lotul 65 din Partida 377, care se află în cantonul pădurarului Jula Pavel .

 Preşedintele de şedinţă, d-l Faur Pavel supune la vot punctul doi de pe Ordinea de zi:Proiect de hotărâre privind aprobarea preţului de pornire la licitaţia de vânzare masă lemnoasă organizată de Ocolul Silvic Dumbrava R.A. din Lot 65 din Partida 377 / SR, specia Fag peste 24 cm, cu volum net 14,18 mc, volum coajă 0,91 mc, volum brut 15,09 mc, la preţul de 265 lei/mc (volum net), preţ coajă 12 lei/mc, 8 consilieri locali sunt ,,pentru”, d-nii consilieri Alb Dănuţ şi Bătrîn Nicolae ..se află în conflict de interese”, este adoptată HCL nr.58/ 07. 08.2019 .

 D-l Horhat Ioan, inspector Compartimentul Urbanism, prezintă punctul trei de pe Ordinea de zi: Proiect de hotărâre privind însuşirea şi aprobarea Raportului referitor la desfăşurarea procedurii de atribuire a Contractului de execuţie lucrări nr.40/2019 în cadrul Proiectului ,,Înfiinţare şi dotare Grădiniţă P + 1 în localitatea Groşeni, comuna Archiş, judeţul Arad ”, dând detalii despre procedura de atribuire a Contractului de execuţie lucrări nr.40/2019 , spunând că procedură a fost organizată în conformitate cu legislaţia în vigoare în domeniul achiziţiilor publice , procedura de atribuire fiind procedura simplificată şi oferta prezentată de către ofertantul TOMA SEB CONSTRUCT S.R.L. a fost desemnată ca ofertă câştigătoare pentru procedura de atribuire respectivă .

 D-l consilier Faur Pavel întreabă când va fi demolată magazia , care este într-o stare avansată de deteriorare , din curtea şcolii şi propune să se facă acest lucru cât mai curând posibil, deoarece începe şcoala şi pentru a nu exista un pericol de accidentare pentru copii .

 D-l Faur Pavel , preşedintele de şedinţă, supune la vot punctul trei de pe Ordinea de zi: Proiect de hotărâre privind însuşirea şi aprobarea Raportului referitor la desfăşurarea procedurii de atribuire a Contractului de execuţie lucrări nr.40/2019 în cadrul Proiectului ,,Înfiinţare şi dotare Grădiniţă P + 1 în localitatea Groşeni, comuna Archiş, judeţul Arad ”,cei 10 consilieri locali prezenţi sunt ,,pentru”, este adoptată HCL nr.59/07. 08.2019 .

 La punctul Diverse, d-l consilier Faur Pavel solicită să fie curăţat drumul de la Groşeni spre Bârzeşti, afirmând că nu pot trece două maşini paralel pe el din cauza spinilor şi întreabă cine lucrează, la ora actuală pe tractorul primăriei .

 D-l consilier Pantea Nicolae propune să fie trimişi la curăţat cei cu ajutor social .

 D-l Horhat Pavel- Nelu, primarul interimar , precizează că pe tractor ar trebui să lucreze d-l Popovici Fănică , dar de două ori l-a adus defect .

 D-l consilier Bătrîn Nicolae propune să fie predat prin proces-verbal de predare – primire şi persoana care lucrează cu tractorul să răspundă de el.

 D-l consilier Pavel Gheorghe – Leontin spune că ar trebui curăţat şi cimitirul la Nermiş.

 D-l consilier Răzban Pavel consideră că acest lucru ar putea fi făcut şi de oamenii din sat cu o motocoasă sau manual, deoarece nu este o suprafaţă aşa de mare .

 D-l consilier Denuţ Andrei întreabă ce se întâmplă cu Amenajamentul pastoral, precizând că , personal, a fost cu el la Direcţia Agricolă şi l-a vizat, despre acest fapt spunându-i şi d-lui Horhat

Pavel – Nelu şi Compartimentului Agricol.

 D-l consilier Pantea Nicolae întreabă dacă a fost ştampilat de d-l Meşter pentru că prima dată a

 fost , doar, un draft neştampilat şi din această cauză nu i s-a plătit toată suma de bani , spunându-i-se că aceştia vor fi daţi la finalizarea completă a Amenajamentului .

 D-l consilier Denuţ Andrei precizează că a discutat cu d-l Meşter, mai fiind câteva parcele de teren omise, acestea au fost incluse în Amenajament şi, de asemenea Bratcoaia , apoi a fost dus la Direcţia Agricolă şi de acolo i s-a spus că a fost avizat .

 D-l secretar Anta Florin susţine că nu a mai primit nici un exemplar din Amenajamentul pastoral .

 D-l consilier Pantea Nicolae propune să se ia legătura cu cei de la Direcţia Agricolă pentru rezolvarea acestei probleme .

 D-l consilier Pantea Nicolae propune să se elibereze sala unde a funcţionat farmacia în localitatea Archiş, deoarece grădiniţa s-ar putea desfăşura în acea încăpere fiind o sală mai mică .

 D-l primar interimar Horhat Pavel – Nelu precizează că a discutat cu administratoarea fostei farmacii, dar aceasta are pretenţii materiale pentru investiţiile făcute în spaţiul respectiv.

 D-l consilier Pantea Nicolae susţine că nu este normal aşa ceva, deoarece a solicitat o perioadă de timp până în primăvara anului 2018 să evacueze spaţiul, a fost , chiar, scutită de impozit pentru acea perioadă şi nici până la ora actuală nu a predat cheile spaţiului şi propune să i se aducă la cunoştinţă doamnei să predea spaţiul cum l-a găsit iniţial şi, anume, să refacă teracota fără bazin, să scoată gresia şi să repună parchet .

 D-l primar interimar Horhat Pavel – Nelu întreabă dacă se va face s-au nu toaletatul pomilor .

 D-nii consilieri Faur Pavel şi Răzban Pavel precizează că în fiecare zi de două trei ori se ia curentul electric .

 D-l consilier Pantea Nicolae precizează că pentru efectuarea acestei lucrări trebuie achiziţionată o firmă prin SEAP .

 D-l consilier Bun – Faur Ioan întreabă dacă s-a rezolvat problema cu acoperişul şcolii din localitatea Groşeni, deoarece trebuia schimbată o parte din ţiglă, fiind deteriorată şi al cui este terenul şcolii din localitatea Bârzeşti .

 D-l consilier Pantea Nicolae precizează că, atât terenul, cât şi clădirea aparţin comunei Archiş .

 Nemaifiind alte probleme şi discuții, d-l preşedinte de şedinţă declară încheiate lucrările Şedinţei Ordinare din data de 07.08.2019.

 Contrasemnează pentru legalitate

 PREŞEDINTE DE ŞEDINŢĂ SECRETAR

 FAUR PAVEL ANTA GHEORGHE - FLORIN